
EDELÉNY VÁROS HELYI VÁLASZTÁSI BIZOTTSÁGA
(székhely: 3780 Edelény, István király útja 52.; tel.: +36/48 524-100; e-mail: jegyzo@edeleny.hu)

Száma: E/3269-83/2024.
Edelény Város Helyi Választási Bizottsága
83/2024.(VI.10.) 
HATÁROZATA
Edelény Város Helyi Választási Bizottsága a helyi önkormányzati képviselők és polgármesterek 2024. június 9. napjára kitűzött általános választásán a Borsod-Abaúj-Zemplén vármegyei Edelény településen a  helyi önkormányzati képviselők választásáról készült szavazóköri jegyzőkönyvek alapján, a választási eljárásról szóló 2013. évi XXXVI. törvény (továbbiakban: Ve.) 200. §-ban biztosított hatáskörében eljárva a helyi önkormányzati képviselők választásának az eredményének a megállapítása tárgyában – 5 igen és 0 nem szavazattal – meghozta a következő 
határozatot:
Edelény Város Helyi Választási Bizottsága (továbbiakban: HVB) a helyi önkormányzati képviselők és polgármesterek 2024. június 9. napjára kitűzött általános választásán a Borsod-Abaúj-Zemplén vármegyei Edelény településen a helyi önkormányzati képviselők választásának eredményét jelen határozat mellékletét képező és két eredeti példányban elkészített „Jegyzőkönyv a helyi önkormányzati képviselők választásának eredményéről” című jegyzőkönyv szerint állapítja meg.
A HVB megállapítja, hogy Edelény településen a választás eredményes volt, a megválasztott helyi önkormányzati képviselők:

1. Név: CSABAI GYULA
A jelölőszervezet neve: független
A jelölt azonosítója a jegyzőkönyvben: 311
2. Név: MALINKÓ PÉTER
A jelölőszervezet neve: független
A jelölt azonosítója a jegyzőkönyvben: 196
3. Név: LOJ BALÁZS
A jelölőszervezet neve: FIDESZ-KDNP
A jelölt azonosítója a jegyzőkönyvben: 175
4. Név: DR. ZSEMKÓ ATTILA
A jelölőszervezet neve: FIDESZ-KDNP
A jelölt azonosítója a jegyzőkönyvben: 207
5. Név: VIRÁG TAMÁS
A jelölőszervezet neve: CIVIL ÖSSZEFOGÁS
A jelölt azonosítója a jegyzőkönyvben: 159
6. Név: FAZEKAS PÉTER
A jelölőszervezet neve: független
A jelölt azonosítója a jegyzőkönyvben: 230
7. Név: DR. BAKÓ ANDRÁS GYULA
A jelölőszervezet neve: FIDESZ-KDNP
A jelölt azonosítója a jegyzőkönyvben: 213
8. Név: PUSKÁS BÉLA
A jelölőszervezet neve: független
A jelölt azonosítója a jegyzőkönyvben: 333

HVB elrendeli a határozat közzétételét Edelény Város Önkormányzat hirdetőtábláján és a http://edeleny.hu/ megnevezésű honlapján. A határozat ellen fellebbezést nyújthat be az ügyben érintett természetes és jogi személy, jogi személyiség nélküli szervezet a Borsod-Abaúj-Zemplén Vármegyei Területi Választási Bizottsághoz (3525 Miskolc, Városház tér 1.). 
A fellebbezést a HVB-nél kell előterjeszteni. A fellebbezést személyesen, levélben (3780 Edelény, István király útja 52.), telefaxon (+36/48-524-105), elektronikus levélben (jegyzo@edeleny.hu) úgy kell benyújtani, hogy az legkésőbb 2024. június 13-án 16.00 óráig megérkezzen HVB-hez. A határidő jogvesztő.
A fellebbezésnek tartalmaznia kell:
a) a kérelem 223. § (3) bekezdése szerinti alapját,
b) a kérelem benyújtójának nevét, lakcímét (székhelyét),
c) a kérelem benyújtójának személyi azonosítóját, illetve, ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a személyazonosságát igazoló igazolványának típusát és számát, vagy jelölő szervezet vagy más szervezet esetében a bírósági nyilvántartásba-vételi számát.
A fellebbezés, illetve a bírósági felülvizsgálati kérelem tartalmazhatja benyújtójának elektronikus levélcímét vagy postai értesítési címét.
A fellebbezésben új tények és bizonyítékok is felhozhatók. A fellebbezés tárgyi illetékmentes.
Indokolás
A helyi önkormányzati képviselők és polgármesterek választásáról szóló 2010. évi L. törvény (a továbbiakban: Övjt.) 13. §-a szerint az egyéni listán képviselők azok a jelöltek lesznek, akik a megválasztható képviselők száma szerint a legtöbb érvényes szavazatot kapták. Szavazategyenlőség esetén sorsolással kell megállapítani, hogy az egyenlő számú szavazatot elért jelöltek közül melyik szerez mandátumot.
A Ve. 14. § (1) bekezdése rögzíti, hogy a választási bizottságok a választópolgárok független, kizárólag a törvénynek alárendelt szervei, amelyeknek elsődleges feladata a választási eredmény megállapítása, a választások tisztaságának, törvényességének biztosítása, a pártatlanság érvényesítése és szükség esetén a választás törvényes rendjének helyreállítása.
A Ve. 44. § (1) bekezdése értelmében a választási bizottság az ügy érdemében határozatot, az eljárás során felmerült minden egyéb kérdésben jegyzőkönyvbe foglalt döntést hoz.
A Ve. 199. §-a kimondja, hogy a szavazatszámláló bizottság a szavazatok megszámlálását követően megállapítja a választás szavazóköri eredményét.
A Ve. 202. § (1) bekezdése rögzíti, hogy a szavazóköri, valamint a választási eredményről jegyzőkönyvet kell készíteni.
A Ve. 307/N. § (1) bekezdése értelmében a helyi választási bizottság a szavazóköri jegyzőkönyvek alapján összesíti az egyéni listás választás szavazóköri eredményeit, és megállapítja a választás eredményét.
A helyi önkormányzati képviselők választásának eredményének megállapítására szolgáló jegyzőkönyv mintáját az Európai Parlament tagjai, a helyi önkormányzati képviselők és polgármesterek, valamint a nemzetiségi önkormányzati képviselők közös eljárásban lebonyolított 2024. évi általános választásán a választási irodák hatáskörébe tartozó feladatok végrehajtásának részletes szabályairól, a választási eredmény országosan összesített adatai körének megállapításáról, a fővárosi és vármegyei kormányhivatal választásokkal összefüggő informatikai feladatai ellátásának részletes szabályairól, valamint a közös eljárásban használandó nyomtatványokról  szóló 2/2024.(III.11.) IM rendelet 54. melléklete állapítja meg.
A HVB a fenti rendelkezéseknek megfelelően a szavazóköri jegyzőkönyvek alapján összesítette Edelény település szavazóköreiben az egyéni listás jelöltekre leadott szavazatokat és megállapította a választás eredményét, melyet két eredeti példányban elkészített „Jegyzőkönyv a helyi önkormányzati képviselők választásának eredményéről” című jegyzőkönyvbe foglalt. 
A Ve. 49. § (2) bekezdés értelmében választási bizottság a határozatát – a közérdekből nyilvános adatnak nem minősülő személyes adatok kivételével – nyilvánosságra hozza. E törvény alapján közérdekből nyilvános adat a jelölt neve, a jelölő szervezet, a médiaszolgáltató és a sajtótermék megnevezése. A Helyi Választási Bizottság a nyilvánosságra hozatal tekintetében a rendelkező részben foglaltak szerint intézkedett.
A HVB határozata a fentiekben hivatkozott jogszabályhelyeken, a jogorvoslatról szóló tájékoztatás a Ve. 10. §-án, 221. § (1) bekezdésén, a 223. § (1) bekezdésén, a 224. § (1)-(4) bekezdésein, 241. § (1) – (2) bekezdésén, 307/P. § (2) bekezdés c) pontján alapul.
Az illetékekről szóló 1990. évi XCIII. törvény 28. § (1) bekezdése és 2. mellékletének XIII. 8. pontja alapján a választással, valamint a népszavazással kapcsolatos törvényekből folyó jogok érvényesítésével, kötelezettségek teljesítésével kapcsolatos eljárás illetékmentes.
A HVB hatáskörét és illetékességét a Ve. 200. §-a alapozza meg.
Edelény, 2024. június 10.

P.H.


Turóczi Bertalan
HVB elnöke

